b"\n_START_ARTICLE_\nNihriya\n_START_PARAGRAPH_\nNihriya fou una ciutat-estat i regne que existia a la riba del Tigris al segle\xc2\xa0xviii aC. Astour el 1979 la identificava amb Diyarbekir per\xc3\xb2 Mellaart considera m\xc3\xa9s probable Urfa. Estava al pa\xc3\xads de Zalmaqum on hi havia quatre reis que generalment actuaven d'acord. La identificaci\xc3\xb3 amb el posterior pa\xc3\xads de Nairi de les fonts ass\xc3\xadries \xc3\xa9s discutible._NEWLINE_A les tauletes de Mari s'esmenta com a rei a Bunuma-Addu del que es diu que va enviar dos mil soldats a Mari passant per Qattunan._NEWLINE_La batalla de Nihriya vers el 1230 aC, fou el punt culminant de les hostilitats entre hitites i assiris pel control de les restes de l'antic estat de Mitanni. La batalla es va lliurar suposadament al nord o nord-est de Diyarbekir, entre Salmanasar I i Tudhalias IV, i va suposar una decisiva vict\xc3\xb2ria ass\xc3\xadria que no va tenir conseq\xc3\xbc\xc3\xa8ncies, ja que Ass\xc3\xadria no la va aprofitar al dedicar-se a la conquesta de Babil\xc3\xb2nia."